钦定古今图书集成/明伦汇编/官常典/第494卷 > 李国臣
## 钦定古今图书集成/明伦汇编/官常典/第494卷 > 李国臣

按《唐书》本传：“国臣，河西人，本姓安。力能抉关，以折冲
从收鱼海五城，迁中郎将。后为朔方将，积劳擢云麾
大将军，赐姓李。从光弼守河阳，累封临川郡王。大历
八年，为盐州刺史。吐蕃败浑瑊于黄菩原，将略汧、陇，
国臣谓人曰：‘吐蕃乘胜必扰京师，我趋秦原，彼当反
顾’。乃引兵登安乐山，鸣鼓而西，日行三十里。吐蕃闻”
之，自百里城回军逾险，瑊因击败之。卒，赠扬州大都
督。